
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. október 18-án tartandó munkaterv szerinti ülésére

4. napirendhez

Tárgy: A Sülysápi Hírforrás Szerkesztő Bizottsági beszámolója
Tisztelt Képviselő-testület!

A Sülysápi Hírforrás Szerkesztő Bizottságának 2011. októberétől 2012. októberéig tartó időszakot átölelő beszámolójából tájékoztatást kaptunk a lap megjelenésének gyakoriságáról, terjedelméről, tartalmáról, gazdaságosságáról.
Meglátásom szerint a lapra továbbra is szükség van, a jelenlegi ingyenes megjelenési formában, hiszen ezzel tudjuk a lakosságot a legszélesebb körben tájékoztatni az önkormányzat munkájáról, valamint a településen zajló fejlesztésekről, eseményekről.
Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen! 

…/2012. (X. 18.) ÖKT határozati javaslat
Sülysáp Nagyközség Önkormányzatának Képviselő-testülete

1./ elfogadja a Sülysápi Hírforrás Szerkesztő Bizottságának beszámolóját,

2./ meg kívánja tartani a lap ingyenes megjelenési formáját, Sülysáp lakosságának megfelelő tájékoztatása érdekében, és
megköszöni a Bizottság egész éves munkáját!
Határidő: azonnal
Felelős: Sülysáp Hírforrás Szerkesztő Bizottságának elnöke
Sülysáp, 2012. október 10.

Horinka László s.k.


polgármester

Melléklet
A Sülysápi Hírforrás című helyi lap éves beszámolója

2011. október – 2012. október
Tisztelt Képviselő-testület!

A Sülysápi Hírforrás című helyi lap szerkesztőbizottsága nevében ismertetem az elmúlt egy év munkáját.

Köszönöm mindannyiuknak a közös munkát, remélem, sokáig tudunk még együtt dolgozni!

Köszönjük a Képviselő-testületnek az anyagi és az erkölcsi támogatást!

A Hírforrásban rendszeresen jelen vannak a helyi civil szervezetek, orvosok, iskolák, próbálunk több közéleti témát feldolgozni, s a 2012-es évben is igyekeztünk az önkormányzat munkáját rendszeresen bemutatni.

12 oldalon 2 alkalommal (2012. január, május), 16 oldalon 9 alkalommal (2011. október, november, december, 2012. február, március, április, június-július, augusztus-szeptember, október) jelent meg a Hírforrás. 

Általában 2-4 oldalt tesznek ki ebből az önkormányzat munkáját bemutató írások, interjúk. 1-3 oldal a kulturális blokk, további 2-5 o. a közéleti hírek, rendszeresen kapunk több oldalnyi írást az intézményekből, és rendszeresen értékesítünk 2-3 oldalt hirdetés céljára.

A 11 lapszám összesen 2 496 000 Ft-ba került. A hirdetési bevételeink némileg csökkentek, ami a hirdetési kedv csökkenésének tudható be. Hirdetési áraink ebben az évben kb. 10%-kal emelkedtek, ami 2006 óta az első emelés volt. A tárgyalt időszak hirdetési bevétele 542 000 Ft volt, ami a kiadásokhoz viszonyítva 21,7%.
Sajnos a Faluszolga Kft. számos esetben nem végezte megfelelően az újság terjesztését. Mivel a közcélú foglalkoztatottak végzik elsősorban a kihordást, több napig is eltart a véleményünk szerint hamarabb is elvégezhető munka. Minden hónapban kapunk olyan negatív visszajelzéseket a lakosoktól, hogy nem kaptak újságot. Ez néha nem a kézbesítőkön múlik, ám sokszor igen.
Éves szinten 460 000 forint az újság kapcsán felmerülő ÁFA (27%) költség. Amennyiben a lap rendelkezne ún. ISSN számmal, az előállítási költségeket csak 5%-os ÁFA-val kellene számolni, ami kb. 390-400 000 forint megtakarítást tenne lehetővé egy év alatt az önkormányzat számára. Ehhez azonban meg kell változtatnunk az újság címét, és új lapként kell megigényelnünk az azonosítószámot. 

Ezért azt javasoljuk, hogy 2013. január 1-től változzon meg az újság címe. Ez alkalmat adhat egy kis arculati váltásra, is, nagyobb összhangban az önkormányzat egyéb megjelenéseivel.
Sülysáp, 2012. október 5.

Köszönettel és tisztelettel:
Szücsiné Laczkó Eszter

Sülysápi Hírforrás szerkesztősége

